**Aðalfundur Búnaðarsambands Eyjafjarðar 27.3 2024 kl. 10.30,
haldinn í Hlíðarbæ.**

Formaður Birgir H. Arason setti fundinn, bauð fundarmenn velkomna og tilnefndi starfsmenn fundar, fundarstjóra Aðalstein H. Hreinsson og Ragnar Jónsson og fundarritara Jón H. Sigurðsson, sem fundurinn samþykkti.
Aðalsteinn las dagskrá fundarins og gaf síðan formanni BHA orðið:

**Skýrsla stjórnar og formanns.**

Haldnir voru 5 stjórnarfundir, auk tölvu- og símasamskipta. Starf BSE gengur vel, er í föstum skorðum eins og undanfarin ár. Auk formanns er stjórn skipuð eftirtöldum bændum frá síðasta aðalfundi: Gestur J. Jensson varaformaður, Aðalsteinn H. Hreinsson, Guðmundur Sturluson og Hákon B. Harðarson meðstjórnendur. Varamenn eru Karl Ingi Atlason og Baldur H. Benjamínsson.
Unnið hefur verið að jöfnun sæðingakostnaðar yfir landið, það er komið í farveg og leitt af framkvæmdastjóra. Felur í sér hagræðingu í sæðingastarfsemi. Stefnt að taka í notkun nýtt app í samstarfi við RML, í tengslum við forritið Huppu. Telur að þetta verði til hagræðingar í framtíðinni. Ræddi um nýtt form BÍ með beinni félagsaðild. Gott samstarf hefur verið við BÍ. Ræddi framtíð búnaðarsambanda og taldi rétt að stefna að búgreinadeildum innan búnaðarsambanda. Góðar framtíðarhorfur í sauðfjárrækt með arfgerðargreiningu og arfgerðum með mótstöðu gegn riðu. Betra samstarf við MAST varðandi baráttu gegn riðu. Er þakklátur fyrir að hafa starfsmann í fullu starfi í BSE til að leysa vandamál bænda almennt. Gott samstarf við framkvæmdastjóra Sigurgeir B. Hreinsson, auðveldar ákvarðarnaatöku stjórnar. Þakkaði gott samstarf við starfsfólk. Reglugerð um landnýtingu hefur verið til umfjöllunar og taldi formaður hana ekki góða. Nefndi viðbrögð verkalýðsfélaga gegn nýjum lögum um samkeppnislög og afurðastöðvar. Taldii þau lög til hagsbóta f. afurðastöðvar, styrkti stöðu þeirra og tryggði lægra vöruverð. Kastaði í lokin fram vísu:

**Sumar**Sumar um æðarnar streymir
í sólinni lengst út í mó.
Lífið er ljúft og mig dreymir
liggjandi í friði og ró.
Hve gott er að gefa sér tíma
og gleðjast í núinu einn.
Lífið er langhlaup og glíma
lokkandi fegurðin steinn.

Lækur um lautina rennur
lifnar á holtinu rós.
Brosið á vörunum brennur
biður um örlítið hrós.
Margt er í heiminum hulið
handan við skýin í dag.
Stráið í munninum mulið
koma mun öllu í lag.

Spáðu í þig og ég spái í mig
saman við hamingju finnum og njótum þess að vera til.
Svo við förum út og drekkum af stút,
alla þá orku sem allsstaðar leynist og færir oss yl.

Brosið á vörunum brennur
biður um örlítið hrós.
Lækur um lautina rennur
lifnar á holtinu rós.
Stráið í munninum mulið
koma mun öllu í lag.
Margt er í heiminum hulið
handan við skýin í dag.

Spáðu í þig og ég spái í mig
saman við hamingju finnum og njótum þess að vera til.
Svo við förum út og drekkum af stút,
alla þá orku sem allsstaðar leynist og færir oss yl.
(BHA)
For kvaðst að lokum bjartsýnn á sumarið fram undan.

\_\_\_\_\_

**Skýrsla framkvæmdastjóra Sigurgeirs B. Hreinssonar.**

Sýndi lykiltölur úr ársreikningi fyrir liðið ár.

Heildartekjur 138 milljónir

Rekstrartap um 2,5 milljónir

Eignir um 182,5 milljónir

Fjárfesting, bíll og kerra 9,3 millj.

Hækkun framlaga til sæðinga milli ára skýrist af yfirtöku sæðinga í S-Þing. Sæðingar alls tæplega 9.500 árið 2023 og skiptingin þannig að 7.200 voru framkvæmdar á svæði BSE en 2.300 í S-Þing.

Reynt er að sýna aðhald í rekstri og gæta hófs í verðlagningu. Verð kúasæðinga hér hefur verið það lægsta á landinu. Rekstur þó í járnum og gjaldskrá fyrir liðið ár full lág.

Ársreikningur lagður fram fyrir fundinn. Nokkrar hækkanir milli ára, einkum vegna yfirtöku sæðinga í S-Þing þar sem akstur á hverja sæðingu þar er mun meiri en í Eyjaf.

Sýndi skjal með sundurliðun milli deilda, þ.e. kúasæðinga, kortagerð, klaufskurð, sauðfjársæðingar og almenna stjórnun.

Kostnaður við rekstur bíla 32,7 kr/km að jafnaði auk fyrninga.

Rekstur Bókvís: Tekjur um 41 milljón og hagnaður um 1,4 millj.

Þrír starfsmenn hjá Bókvís, Jón H. Siguðrsson, Hafdís Elva Ingimarsdóttir og Ólöf Hörn Erlingsdóttir, ráðin s.l. haust en Hildur Aðalsteinsdóttir lætur af störfum nú með vorinu og eru henni þökkuð góð störf hjá Bókvís ehf.

Endurbætur á Óseyri 2 framundan. Skipta á um glugga að austan, norðan og vestan og klæða hús á sömu hliðum að utan. Kostnaðaráætun rúmar 60 milljónir og hlutur BSE um 30% (rúmar 20 millj.). Fjármagnað með sölu verðbréfa (um 12-14millj) og úr rekstri.

Framkvæmdastjóri fór í ferð m. hópi á vegum SSNE til að skoða líforkuver og meðhöndlun lífræns úrgangs í Finnlandi og Noregi. Eitt fyrirtæki (stöð) í Finnlandi safnar öllum skrokkum af dauðum húsdýrum í nánast öllu landinu. Afurðir ( orka og kjötmjöl) seldar og fyrirtækið skilar hagnaði. Hugmyndir um að byggja slíka stöð við Dysnes í Hörgársveit. Jafnframt hugmynd um metanvinnslu þar sem búfjáráburður verður uppistaða.

BSE tók þátt í ráðstefnu og skipulagningu á Degi landbúnaðarins, s.l. haust.

Breytt fyrirkomulag sæðinga var tekið upp í byrjun árs. BSE sér nú umframkvæmd sæðinga á öllu Norðurlandi. Kemur til með að skila BSE auknum tekjum og hagnaði árið 2024.

Verið er að þróa nýtt smáforrit f. kúasæðingar sem taka á upp nú í haust, sem á að einfalda pantanir og skipulag.

**Umræður.**

Umræður um skýrslur og reikninga. Enginn kvaddi sér hljóðs. Reikningar samþykktir samhljóða.

**Erindi Trausta Hjálmarssonar nýkjörins formanns Bændasamtaka Íslands.**

Eigum að horfa björtum augum til framtíðar. Breytt skipulagn Bændasamtakanna, skoða hvað hefur tekist vel og hvað miður. Bændur spyrji sig, hvar stend ég sem félagi í þessu félagskerfi. Hvað getur BÍ gert til að vekja frumkvæði í grasrótinni varðandi BÍ. Þarf BÍ að vera í betra sambandi við búnaðarsambönd í aðdraganda Búnaðarþings. Vill vera í góðu samstarfi við búnaðarsamböndin. Rekstur stærstu búnaðarsambandanna gengur vel en ekki má sofna á verðinum. Fjármunir og aukagreiðslur renna til landbúnaðar vegna öflugrar hagsmunagæslu. Ungt fólk í sveitum er orðið vel menntað og getur gert ýmislegt fleira en að stunda landbúnað.

Fara þarf vel með ívilnanair sem landbúnaður nýtur. Bændageð er mikilvægt skref sem þarf að fylgja eftir, ræða og þróa áfram. Starfsfólk RML hefur sagt að stór hluti starfs þess sé að taka símann og hlusta. Styrkja þarf konur í landbúnaði til þátttöku í félagsmálum. Samskipti við stjórnvöld hafa verið dálítið erfið og þarf að efla. Nýr búvörusamningur, stjórnvöld vita ekki hvernig eigi að taka á honum. Landbúnaðarráðherra vill stækka þann hóp sem vinnur að þessu, t.d. taka fundaherferð um landið. Nefndi að hugmynd um stofnun loftslagssjóðs geti verið sóknarfæri f. bændur. Þessi mál hafa verið í lausu lofti hjá stjórnvöldum.

Umræður og spurningar til Trausta:

Birgir Arason. Þakkaði Trausta fyrir komuna og ræðuna. Ræddi samstarf og sameiningu búnaðarsambanda Eyjafjarðar, S-Þing og N.-Þing. Jákvæður fyrir bættri tengingu við BÍ.

Hákon Bjarki. Þarf að hvetja ráðherra til að koma og hlusta á bændur.

Agnar Magnússon. Þakkaði Trausta fyrir komuna og að ætla að koma á fundaherferð. Gott að fá ráðherra í hérað og stofna fundahópa.

Aðalsteinn Hallgrímsson, spurði hvað menn sæju fyrir sér í sameiningu afurðastöðva. Framleiðsla frá moldu í maga. Margir koma að þeirri keðju. Alli raðilar þurfa að standa sig. Oft talað illa um verslunina, er það sæmandi? Verslunin segir, “við erum að agnúast út í kerfið ekki bændur”. Verslanir geta selt innfluttar vörur með meiri álagningu og einnig gefið þar betri afslátt.

Trausti svarar: Varðandi sameiningu afurðastöðva er boltinn hjá þeim. Hagræðingarmöguleiki í sauðfjárslátrun og að þau skipti með sér verkum í vinnslu. Orðræðan um verslunina er gömul og ný. Verðum að gæta okkar í umræðunni, vera jákvæð í umræðu um verslun og íslenskar vörur. Notkun á upprunamerki “Íslenskt staðfest” þarf að nota betur.

Agnar Þór Magnússon, spurði um örmerki í sauðfé.

Sigurgeir Hreinsson: Ræddi um nýtt svínabú á Sölvastöðum. Öflugt svínabú í héraðinu hefur jákvæð áhrif á fleiri þætti í landbúnaði héraðsins. Hluthafar þar eru Norðlenska/Kjarnafæði og Bústólpi. Skiptir rekstur þeirra miklu máli. Trausti er kosinn til að sinna öllum bændum . Mikilvægt að lækka raforkuverð til garðyrkju. Mikilvægt að tala jákvætt út á við, t.d. um afurðastöðvar,þó þær verði að þola gagnrýni inn á við. Trúir því að afurðastöðvar séu að vinna gott starf. Skýrsla Deloitte f 2-3 árum sýndi um 0,9 - 1,3 ma hagnað af sameiningu. Samkeppnisstofnun mikilvæg í okkar samfélagi en erfitt að geta ekki teyst henni.

Trausti svaraði Agnari um örmerki. Heimilt að endurnýta örmerki til 2025. E.t.v taka út litamerkingu til að fá ódýrari merki.

Ræddi um verðlagsútreikning, verðlagsuppfærslu vantar inn í búvörusamning, hátt í 2 ma vantar frá ríki. Illa gengur að fá að sjá hvernig búvörusamningur er gerður upp.

**Verðlaunaveitingar – voru samhliða hádegismatarhléi.**

**Sauðfjárræktarverðlaun vegna ársins 2023:**
Á Koti, fremsta bæ í Svarfaðardal er rekið fjárbú með þeim algenga hætti sem tíðkast hér á landi að einnig er unnið utan heimilis. Þar búa Atli Þór Friðriksson frá Grund í Svarfaðardal og Guðrún Magnúsdóttir sem er frá Koti. Atli er trésmiður og Guðrún er að ljúka námi í hjúkrunarfræði. Þau eiga þrjú börn. Um tíma var ekki föst búseta í Koti en fjölskyldan með fjárbú á jörðinni.
Árið 2015 flytja Atli Þór og Guðrún í Kot og taka við fjárbúinu sem fram að því hafði verið í rekið af Magnúsi föður Guðrúnar.

Afurðir fjárins eru til fyrirmyndar, 37,7 kg. af kjöti eftir fullorðnar ær og 14,2 kg eftir gemlinga þannig að meðaltal allra áa eru 34,9 kg. Vaxtarhraði lamba er með því mesta sem gerist, 159 grömm og lömbin komin með 18,2 kg fallþunga eftir aðeins 127 daga frá fæðingu.
Fyrir afar góðar afurðir fá Atli Þór og Guðrún á Koti sauðfjárræktarverðlaun BSE vegna 2023.

**Nautgriparæktarverðlaun BSE vegna 2023:**Haustið 2020 urðu eigenda og ábúendaskipti á Sigtúnum í Eyjafjarðarsveit þegar Kristbjörn H. Steinarsson og Aðalbjörg Þórólfsdóttir fluttu vestan frá Hraunsmúla á Snæfellsnesi og tóku við myndar búi. Ásamt þeim hjónum fluttu með þeim í Sigtún börn þeirra Steinar Haukur og Rannveig Þóra sem um tíma var í búskapnum en nú seinustu misseri hefur Steinar Haukur starfað við búið með sinni sambýliskonu Elíu Bergrós og búa þau í eldra húsinu á bænum.
Á Snæfellsnesinu bjuggu þau með kindur seinustu árin en kýr höfðu einnig verið til ársins 2016.

Á Sigtúnum eru um 80 ha af ræktuðu landi nýlegt íbúðarhús auk þess eldra og rúmlega 900 m² vandað steinsteypt fjós með mjaltaþjóni sem flutt var í árið 2016 og er myndarlegt þangað heim að líta.

Um langt árabil hafa verið góðar afurðir á Sigtúnum en hækkuðu umtalsvert á síðasta ári þegar meðalnyt eftir 63,3 árskýr var 7.868 kg. sem skipaði búinu í 3ja sæti á afurðalista í Eyjafirði. Einnig má nefna að kýrin Lísa undan Seið 14040 mjólkaði 12.983 kg. og var þriðja nythæsta kýr héraðsins. Heimafæddir nautkálfar eru aldir til kjötsframleiðslu og hafa verið til fyrirmyndar að vænleika..
Fyrir góðan árangur og afurðasemi í mjólkurframleiðslunni fá Kristbjörn og fjölskylda á Sigtúnum nautgriparæktarverðlaun BSE vegna ársins 2023.

**Hvatningarverðlaun BSE vegan ársins 2023 afhent á aðalfundi 2024:**

Árið 2014 keyptu Agnar Þór Magnússon og Birna Tryggvadóttir Thorlacíus bújörðina Garðshorn á Þelamörk. Þá var í Garðhorni sauðfjárbú með rúmlega 400 kindum. Eitt af því sem einkennir búskap þeirra Agnars og Birnu er óþrjótandi framkvæmdagleði með það að markmiði að breyta og bæta húsakost jarðarinnar og þá ekki síst vinnuaðstöðu. Strax á fyrsta ári var gömlu fjósi og fjóshlöðu og breytt í hesthús. Árið 2015 var allt rifið út úr 300 kinda fjárhúsi, skiptum um gólf og settar upp gjafagrindur. Enn var hert á framkvæmdum og árið 2016 reis reiðhöll og 2020 voru 200 kinda fjárhús endurbyggð. Þar fyrir utan er stöðugt verið að lagfæra í íbúðarhúsinu. Það er gott að hafa eitthvað til að dunda við þegar komið er inn á kvöldin.

Frægðarsól þeirra hjóna í Garðshorni hefur risið hvað hæst í hrossaræktinni sem sést best á því að Garðshorn hefur 9 sinnum verið tilnefnt sem ræktunarbú ársins og þar af tvisvar hlotið titilinn ræktunarbú ársins á landsvísu. Auk þess hefur búið tvisvar verið tilnefnt keppnishestabú ársins.
Frá einstaka árangri nýlega sem hefur verið eftirminninlegur má má nefna að úr þeirra eigin ræktun og einnig tamið og sýnt af þeim sjálfum var efsta 4. vetra hryssa og einnig efsti 4. vetra stóðhestur á síðasta landsmóti hestamanna. Einnig hafa þau verið reglulega á undanförnum árum verið með hross í verðlaunasætum á mótum á landsvísu.
Síðan reiðhöllin var byggð hefur einnig verið boðið upp á reiðkennslu og rekinn reiðskóli fyrir fólk á öllum aldri.
Í sauðfjárræktinni hefur einnig verið mjög góður árangur og stöðugar og góðar framfarir í bæði gerð og þunga. Á síðasta ári voru afurðir eftir 300 fullorðnar ær 33,7 kg. og 16 kg. af kjöti eftir 86 gemlinga með gerðarmat upp á 10,72.

Fyrir fádæma dugnað og myndarlega uppbyggingu Garðshorns á Þelamörk auk frábærs árangurs í ræktun fá Agnar Þór og Birna Hvatningarverðlaun BSE fyrir árið 2023.

 **Kosningar:**

Kosning í aðalstjórn í stað Guðmundar Sturlusonar og Hákonar Bjarka Harðarsonar sem báðir gáfu kost á sér til endurkjörs. Auk þeirra gaf Agnar Þór Magnússon kost á sér í stjórn.

Kosning fór þannig að Agnar fék 15 atk. Hákon 13 og Guðmundur 7.

Agnar og Hákon kosnir í stjórn.

Kosning formanns: Birgir Arason endurkjörinn með 17 atk.

Kosning í varastjórn í stað Baldurs Helga Benjamínssonar og Karls Atlasonar.

Þeir endurkjörnir, Baldur fyrsti varamaður með 17 og Karl Ingi 15 atk.

Kosning skoðunarmanna: Gunnhildur Gylfadóttir og Helga Hallgrimsdóttir endurkjörnar.

Vara-skoðunarmenn: Kristín Hallgrímsdóttir og Gunnsteinn Þorgilsson.

**Tillögur lagðar fram:**

**Tillaga um búvörulög**. Tillaga lögð fram af stjórn en Baldur Helgi lagði fram viðbót við greinargerð tillögunnar.

*Aðalfundur Búnaðarsambands Eyjafjarðar haldinn í Hlíðarbæ 27.3.2024 fagnar þeim breytingum sem gerðar voru á búvörulögum þann 21. mars sl. þar sem afurðastöðvum í kjöti er veitt heimild til samvinnu og sameiningar til að ná fram hagræðingu og lækkun vinnslukostnaðar.*

*Greinargerð:*

*Víða hefur komið fram gagnrýni á mikinn vinnslukostnað afurðastöðva í kjöti sem skapast að miklu leyti vegna smæðar íslenska markaðarins og á stuttum vinnslutíma/nýtingartíma sauðfjársláturhúsa, auk þess sem launakostnaður er hár ef miðað er við evrópskar vinnslur. Mikilvægast er að leita allra leiða til að lækka vinnslukostnað í íslenskum kjötvinnslum. Þar er meiri hagræðing á grunni samvinnu og verkaskiptingar mikilvægur þáttur.*

*Í skýrslu sem gerð var af Deloitte fyrir Atvinnuvega- og nýsköpunarráðuneytið árið 2021, kemur fram að hægt sé að ná fram hagræði með aukinni samvinnu og verkaskiptingu í kjötvinnslu sem nemur 0,9-1,5 milljörðum á ársgrundvelli.*

*Tollasamningar sem Ísland hefur gert við önnur ríki og ríkjabandalög, auk breytinga á fyrirkomulagi við útboð tollkvóta hefur sett mikinn þrýsting til lækkunar á afurðaverði til bænda. Við því er nauðsynlegt að bregðast með breytingum á starfsumhverfi landbúnaðarins eins og gert var með framangreindum breytingum á búvörulögum.* ***Samþykkt samhljóða****.*

 **Tillaga um lánaflokk vegna lána út á land til matvælaframleiðslu, lögð fram af stjórn.**
Aðalfundur Búnaðarsambands Eyjafjarðar haldinn í Hlíðarbæ 27.3.2024 skorar á stjórn Byggðastofnunar og önnur fjármálafyrirtæki að stofna lánaflokk til þess að vextir með veði í landi til matvælaframleiðslu verði með lágmarks vaxtaálagi fjármálastofnana. Vart er hægt að hugsa sér tryggara veð.

Greinargerð:
Þekkt er í okkar nágrannalöndum að kvaðir séu á landi til að matvælaframleiðsla hafi forgang umfram aðra starfsemi. Einnig er þekkt að vextir með slíku veði séu lægri en til annarra nota svo sem fasteigna.
Mikil umræða er í samfélaginu um að styrkja stöðu matvælaframleiðslu til að framleiðsluvilji bænda hljóti ekki meiri skaða af vegna vinnuálags og þungrar afkomu. Hægt gengur að finna lausnir, en með þessum hætti er hægt að taka skref í rétta átt. **Samþykkt samhljóða.**

**Tillaga um fjármögnun í landbúnaði**, frá Baldri Helga.

*Aðalfundur Búnaðarsambands Eyjafjarðar, haldinn í Hlíðabæ 27. mars 2024 skorar á Bændasamtök Íslands að kanna fyrirkomulag á fjármögnun í landbúnaði í nálægum löndum og vinna heildstæða stefnumörkun á fjármögnun landbúnaðarstarfsemi hér á landi. Á grunni hennar verði útfærðir fjármögnunarvalkostir í samvinnu við fjármálastofnanir og lífeyrissjóði sem taki mið af veðhæfni og veðöryggi lands í fjármögnunarkjörum.* ***Samþykkt samhljóða***

**Fjárhagsáætlun BSE 2024.**

|  |  |
| --- | --- |
| Rekstraráætl. fyrir 2024 | R.áætlun 2024 |
| **Framlög** | 1,05 |
| Kúasæðingar | 104.060.000 |
| **Aðrar tekjur** |  |
| Húsaleiga | 12.121.740 |
| Endurgr. samei. kost | 4.311.830 |
| Útseld vinna Bókvís | 1.200.000 |
| Klaufskurðarbás | 10.000.000 |
| Sæðingatollar | 79.940.000 |
| Sauðfjársæðingar | 5.000.000 |
| Kort og kortavinna | 10.581.431 |
| Tækjaleiga | 400.000 |
| Seldur akstur | 800.000 |
| Árgjöld félagsmanna | 3.700.000 |
| B.Ey 2010, vörusala | 120.000 |
| Aðrar tekjur | 700.000 |
| Úttektarvinna | 2.600.000 |
| Samtals tekjur | **235.535.000** |
| Vaxtatekjur-vaxtagj. | 500.000 |
| Tekjur m. vöxtum | **236.035.000** |
| **16. Laun og launat. Gjöld** |  |
| Laun | 49.000.000 |
| Launatengd gjöld  | 12.000.000 |
| Ýmis starfsm. Kostn. | 1.000.000 |
| Laun og starfsm. Kostnaður | **62.000.000** |
| **17. Annar rekstrarkostn.** |  |
| Rafmagn og hiti | 1.100.000 |
| Fasteignagjöld | 2.923.168 |
| Annar kostn. v. fasteig | 800.000 |
| Bifreiðastyrkir | 600.000 |
| Dagpeningar | 8.000.000 |
| Ferðakostnaður | 250.000 |
| Rekstur bifreiða | 10.000.000 |
| Sæðiskaup og vörur kýr | 40.500.000 |
| Sæðiskaup og vörur ær. | 4.000.000 |
| Laun til verktaka v. sæðinga | 58.000.000 |
| Viðhald/gjaldf.áhöld/b | 500.000 |
| Póstur og sími | 800.000 |
| Rekstur tölvukerfis | 1.700.000 |
| Skrifstofukostn. Og pappír | 600.000 |
| Námskeið og fundir | 200.000 |
| Aðk. Þjón. Klaufskurður | 6.500.000 |
| Aðk. Þjón. GHG | 1.200.000 |
| Aðk.þjón. Þrif og bón | 2.500.000 |
| Aðk. Þjón. Bókvís ýmis vinna | 4.500.000 |
| Bókhaldsþj. Bókvís + endursk. | 4.000.000 |
| Gjafir, styrkir,verðlaun | 700.000 |
| Innh.kostn. og þj.gjöld | 50.000 |
| Kaffistofa | 1.600.000 |
| Niðurf. Birgða, afskr. Kröfur | 2.000.000 |
| Fyrningar | 4.000.000 |
| **Samt. Annar r.** | **157.023.168** |
| **Laun og launat. gj.**  | **62.000.000** |
| **Alls gjöld** | **219.023.168** |
| **Tekjur** | **236.035.000** |
| **Afkoma.** | **17.011.832** |
|  |  |
| **Forsendur rekstraráætlunar** |
| Árgjald, fullur rekstur | 30.000 |
| Árgjald, lægra gjald | 9.000 |
| Klaufskurður, komugj. | 34.500 |
| Klaufskurður, tímagj. | 17.600 |
| Tímagjald kortateikn. | 12.900 |
| Kúasæðingar | Áskrift. |
|  |  |
| **Fjárfestingar** |  |
| Endurbætur á Óseyri 2 | Fjármögnun |
| Innleyst markaðsbréf IV | 12.500.000 |
| Frá rekstri | 8.500.000 |
|  | **21.000.000** |

Umtalsverð breyting er á áætlun frá rekstri síðasta árs, sem helgast af því að nú er rekstur kúasæðinga á öllu Norðurlandi undir rekstri BSE.

***Samþ. samhljóða***

**Önnur mál.**

Aðalsteinn Hallgrímsson kvaddi sér hljóðs og lýsti verkefni sem Garðsbúið ásamt fleiri aðilum tekur þátt í varðandi hagkvæmni þess að setja sólasellur á þök og selja rafmagn inn á kerfið.

Fá styrki til að prófa þetta og hve mikil framleiðsla er í svona kerfi.

Trausti Hjámarson nefndi að iðnaðarráðuneyti vilji skoða möguleika á að selja orku inn á kerfið. Þurfum að vera opin fyrir nýjungum, m.a. í orkuvinnslu og nýta þök bygginga til orkuvinnslu.

Fleira ekki gert.

Formaður, Birgir Arason þakkaði Guðmundi Sturlusyni fyrir stjórnarsetu sl. 12 ár og bauð Agnar Þór velkominn í stjórn, þakkaði fundarmönnum góðan fund og sleit fundi um kl. 15.

Hlíðabæ 27. mars 2024, Jón Hlynur Sigurðsson fundarritari.